Rrëzimi i strehës në stacionin hekurudhor të Novi Sadit

Rrëzimi i strehës në stacionin hekurudhor të Novi Sadit''' është një aksident që ndodhi më 1 nëntor 2024 rreth orës 11:50 në stacionin hekurudhor të Novi Sadit. Në aksident humbën jetën 14 persona, përfshirë një fëmijë gjashtëvjeçar, dhe 3 persona u plagosën. Tre të rinj janë rëndë të plagosur dhe janë në rrezik për jetën. Nga viktimat e identifikuara, tetë janë shtetas të Serbisë, ndërsa një person është nga Maqedonia e Veriut.

 Sfondi 
Në 2021 u shpallën planet për rinovimin dhe zgjerimin e stacionit si pjesë e përpjekjeve të qeverisë së Serbisë për të rikthyer dhe modernizuar infrastrukturën hekurudhore në vend, me futjen e trenave të shpejtë. Rinovimi përfshinte përmirësimin e shinave, ndërtimin e një platforme të re dhe rinovimin e plotë të ndërtesës kryesore me ashensorë të shtuar për personat me aftësi të kufizuara. Punimet filluan në shtator të vitit 2021.

Një nga kushtet e projektit ishte çmontimi i Urës Boško Perošević dhe rindërtimi i Urës Hekurudhore Žeželj, sipas projektit të Aleksandar Bojović, të realizuar nga një konsorcium ndërkombëtar JV Azvi - Taddei - Horta Coslada International. Rindërtimi i stacionit hekurudhor u krye nga kompanitë kineze China Railway International dhe China Communications Construction Company (CCCC) si pjesë e projektit linja hekurudhore Budapest-Beograd, që është pjesë e një plani më të gjerë për rrjetin ndërkombëtar hekurudhor.

Ndërtesa e rinovuar e stacionit u hap më 19 mars 2022, me një linjë të modernizuar për shpejtësi deri në  ndërmjet Beogradit dhe Novi Sadit.

 Aksidenti 
Më 1 nëntor 2024, rreth orës 11:50, strehëza mbi hyrjen kryesore të stacionit hekurudhor të Novi Sadit u rrëzua. Në aksident humbën jetën 14 persona, përfshirë një fëmijë gjashtëvjeçar, dhe 3 persona u plagosën.

Inxhinieri Daniel Dašić deklaroi se strehëza u rrëzua për shkak të strukturave shtesë të çelikut me xham, të cilat ishin montuar gjatë rinovimit.

 Reagimet 
Qeveria e Serbisë shpalli 2 nëntor 2024 si ditë zie, ndërsa në Novi Sad u shpallën tri ditë zie. Në Republika Srpska gjithashtu u shpall një ditë zie.

Presidenti i Hungarisë Viktor Orbán shprehu ngushëllime për Serbinë dhe familjet e viktimave.

Presidenti i Serbisë Aleksandar Vučić kërkoi përgjegjësi politike dhe penale për aksidentin. Konsorciumi kinez që kryente punimet e rinovimit deklaroi se strehëza nuk ishte pjesë e projektit të rinovimit.

 Referime 

Kategoria:Historia e Novi Sadit
Kategoria:Historia e Vojvodinës në periudhën moderne
Kategoria:Serbi 2024
Kategoria:Stacione hekurudhore në Novi Sad
Kategoria:Katastrofa në Serbi